मतदाता जागरूकता के लिए सोशल मीडिया पर अनूठी पहल है। शादी के आमंत्रण कार्ड के फार्मेट पर अधिक से अधिक लोगों को मतदान करने के प्रति जागरूक करने का प्रयास है।
 प्रयागराज, [मनीष मिश्र] : स्थान : 'आपका पोलिंग बूथ', समय : 12 मई, रविवार सुबह सात बजे से शाम छह बजे। जी हां यह शादी कार्ड का फार्मेट है। इसे लोग घर जाकर नहीं बल्कि फेसबुक और वाट्सएप के जरिए अपने परिचितों और सगे-संबंधियों को फारवर्ड कर रहे हैं। इतना ही नहीं इस आमंत्रण कार्ड में इसमें डिनर का भी जिक्र है लेकिन लिखा यह गया है कि 'पूरे पांच साल के जीवंत लोकतंत्र के सभी फल। ' सबसे नीचे लिखा है कि मतदान के लिए मतदाता पहचान पत्र, ड्राइविंग लाइसेंस, आधार कार्ड आदि साथ लेकर पहुंचें। ऐसे कार्ड लोग अपने वाट्सएप स्टे्टस व डीपी (डिस्पले पिक्चर) के रूप में भी लगा रहे हैं।
 वाट्सएप पर पहली नजर में देखा तो लगा कि शादी का निमंत्रण आया है लेकिन जब गौर से पढ़ा तो समझ आया कि यह देश के सबसे बड़े महापर्व-2019 में सहभागिता के लिए न्योता है। पिछले कुछ दिनों से ज्यादातर लोग इस तरह का कार्ड देखकर एकबारगी धोखा खा रहे हैं। ऐसा निमंत्रण पिछले कई दिनों से एक दूसरे तक पहुंचाया जा रहा है, ताकि लोग मतदान के लिए प्रति जागरूक हों और अपने मताधिकार का प्रयोग करने के लिए बूथों तक पहुंचें।
 इस बार विभिन्न सामाजिक संस्थाओं की ओर से मतदान प्रतिशत बढ़ाने की पहल की जा रही है। यह अनूठी पहल वाट्सएप ग्र्रुपों से लेकर फेसबुक पर हो रही है। कार्ड बिल्कुल शादी के कार्ड के फार्मेट पर तैयार कराए गए हैं, इसमें परिवार के सभी सदस्यों को मतदान के लिए आमंत्रित किया गया है। सामाजिक संस्था से जुड़ीं अनुरागिनी सिंह पिछले 15 दिन से ऐसा ही निमंत्रण वाट्सएप, फेसबुक के माध्यम से अपने परिचितों तक भेज रही हैं। उनके जैसे कई हैं जो मतदाता जागरूकता के लिए प्रयासरत हैं।
 
मतदाता जागरूकता के लिए सोशल मीडिया पर अनूठी पहल है। शादी के आमंत्रण कार्ड के फार्मेट पर अधिक से अधिक लोगों को मतदान करने के प्रति जागरूक करने का प्रयास है। प्रयागराज, [मनीष मिश्र] : स्थान : 'आपका पोलिंग बूथ', समय : बारह मई, रविवार सुबह सात बजे से शाम छह बजे। जी हां यह शादी कार्ड का फार्मेट है। इसे लोग घर जाकर नहीं बल्कि फेसबुक और वाट्सएप के जरिए अपने परिचितों और सगे-संबंधियों को फारवर्ड कर रहे हैं। इतना ही नहीं इस आमंत्रण कार्ड में इसमें डिनर का भी जिक्र है लेकिन लिखा यह गया है कि 'पूरे पांच साल के जीवंत लोकतंत्र के सभी फल। ' सबसे नीचे लिखा है कि मतदान के लिए मतदाता पहचान पत्र, ड्राइविंग लाइसेंस, आधार कार्ड आदि साथ लेकर पहुंचें। ऐसे कार्ड लोग अपने वाट्सएप स्टे्टस व डीपी के रूप में भी लगा रहे हैं। वाट्सएप पर पहली नजर में देखा तो लगा कि शादी का निमंत्रण आया है लेकिन जब गौर से पढ़ा तो समझ आया कि यह देश के सबसे बड़े महापर्व-दो हज़ार उन्नीस में सहभागिता के लिए न्योता है। पिछले कुछ दिनों से ज्यादातर लोग इस तरह का कार्ड देखकर एकबारगी धोखा खा रहे हैं। ऐसा निमंत्रण पिछले कई दिनों से एक दूसरे तक पहुंचाया जा रहा है, ताकि लोग मतदान के लिए प्रति जागरूक हों और अपने मताधिकार का प्रयोग करने के लिए बूथों तक पहुंचें। इस बार विभिन्न सामाजिक संस्थाओं की ओर से मतदान प्रतिशत बढ़ाने की पहल की जा रही है। यह अनूठी पहल वाट्सएप ग्र्रुपों से लेकर फेसबुक पर हो रही है। कार्ड बिल्कुल शादी के कार्ड के फार्मेट पर तैयार कराए गए हैं, इसमें परिवार के सभी सदस्यों को मतदान के लिए आमंत्रित किया गया है। सामाजिक संस्था से जुड़ीं अनुरागिनी सिंह पिछले पंद्रह दिन से ऐसा ही निमंत्रण वाट्सएप, फेसबुक के माध्यम से अपने परिचितों तक भेज रही हैं। उनके जैसे कई हैं जो मतदाता जागरूकता के लिए प्रयासरत हैं।